1.

Член 1 се изменя, както следва: а) точка 3 се заменя със следното: „3. „институция“ (institution) има същия смисъл, както е определено в член 4, параграф 1, точка 3 от Регламент (ЕС) № 575/2013 на Европейския парламент и на Съвета (*); (*) Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 27.6.2013 г., стр. 1).“;" б) вмъкват се следните точки 3а—3г: „3а. „предприятие майка“ (parent undertaking) има същия смисъл, както е определено в член 2, точка 9 от Директива 2013/34/ЕС на Европейския парламент и на Съвета (**); 3б. „дъщерно предприятие“ (subsidiary) означава: а) дъщерно предприятие съгласно определението в член 2, точка 10 от Директива 2013/34/ЕС; б) всяко предприятие, над което предприятието майка действително упражнява господстващо влияние. Дъщерните предприятия на дъщерните предприятия също се разглеждат като дъщерни предприятия на предприятието, което е тяхното крайно предприятие майка; 3в. „финансова институция“ (financial institution) има същия смисъл, както е определено в член 4, параграф 1, точка 26 от Регламент (ЕС) № 575/2013; 3г. „клон на застрахователно (осигурително) дружество“ (branch of an insurance corporation) означава неперсонифицирано търговско представителство или клон, но не и главното управление, на застрахователно (осигурително) или презастрахователно дружество; (**) Директива 2013/34/ЕС на Европейския парламент и на Съвета от 26 юни 2013 г. относно годишните финансови отчети, консолидираните финансови отчети и свързаните доклади на някои видове предприятия и за изменение на Директива 2006/43/ЕО на Европейския парламент и на Съвета и за отмяна на Директиви 78/660/ЕИО и 83/349/ЕИО на Съвета (ОВ L 182, 29.6.2013 г., стр. 19).“;" в) точка 4 се заменя със следното: „4. „банкова група“ (banking group) означава предприятията, включени в обхвата на консолидацията на ръководителя на банковата група съгласно член 18, параграфи 1, 4 и 8, член 19, параграфи 1 и 3 и член 23 от Регламент (ЕС) № 575/2013;“ г) точка 10 се заменя със следното: „10. „ръководител на банкова група“ (head of a banking group) означава някое от следните: а) институция майка от ЕС по смисъла на член 4, параграф 1, точка 29 от Регламент (ЕС) № 575/2013, като всяко препращане към държава-членка в това определение се разбира като препращане към участваща държава-членка; б) финансов холдинг майка от ЕС по смисъла на член 4, параграф 1, точка 31 от Регламент (ЕС) № 575/2013, като всяко препращане към държава-членка в това определение се разбира като препращане към участваща държава-членка; в) финансов холдинг майка със смесена дейност от ЕС по смисъла на член 4, параграф 1, точка 33 от Регламент (ЕС) № 575/2013, като всяко препращане към държава-членка в това определение се разбира като препращане към участваща държава-членка; г) централен орган по смисъла на член 10 от Регламент (ЕС) № 575/2013 в участваща държава-членка;“ д) точка 11 се заличава; е) точка 13 се заменя със следното: „13. „съхранявани ценни книжа“ (securities held in custody) означава ценни книжа, които са държани и администрирани пряко от попечителите или непряко чрез клиент от името на инвеститорите;“ ж) вмъкват се следните точки 18—24: „18. „юридическо лице“ (legal entity) означава лице, различно от физическо лице, което има статут на правен субект съгласно националното право на държавата, в която то е резидент, който му позволява да има права и задължения съгласно националната правна система на същата държава; 19. „данни за сектора“ (sectoral data) означава данните, отчетени съгласно член 3; 20. „данни за групата“ (group data) означава данните, отчетени съгласно член 3а; 21. „участваща държава-членка“ (participating Member State) има същия смисъл, както е определено в член 1, точка 3 от Регламент (ЕО) № 2533/98; 22. „клиент“ (client) означава физическо или юридическо лице, на което даден попечител предоставя услуги по съхранение и сродни услуги, включително друг попечител; 23. „база лице по лице“ (entity-by-entity basis) означава, че отчетените данни препращат към държаните от всяко отделно юридическо лице от дадена банкова група ценни книжа, т.е. предприятието майка и всяко негово дъщерно предприятие; 24. „групова база“ (group basis) означава, че отчетените данни включват информация за държаните ценни книжа на банковата група като цяло.“